### Beslutning

Udvalgets drøftelse indgår i den endelige prioritering, som bliver fremlagt på næste møde.

### Sagsfremstilling

## Resume og sagens baggrund

På Kommunalbestyrelsens møde den 30. januar 2024 forventes der frigivet en anlægsbevilling på i alt 5,38 mio. kr. til trafiksikkerhedsindsatser i 2024. I den forbindelse skal det besluttes, hvordan anlægsbeløbet skal prioriteres i 2024. På baggrund af screeningen af indkomne trafiksikkerhedsforslag fremlægger administrationen sit forslag til prioritering.

## Indstillinger

Chefen for Vej, Ejendom og Affald indstiller, at udvalget drøfter prioriteringen af trafiksikkerhedsindsatser i 2024.

## Behandling

Teknik- og Miljøudvalget.

## Sagsfremstilling

På Kommunalbestyrelsens møde den 30. januar 2024 forventes der frigivet en anlægsbevilling på i alt 5,38 mio. kr. til trafiksikkerhedsindsatser i 2024. I den forbindelse skal det besluttes, hvordan anlægsbeløbet skal prioriteres i 2024. På baggrund af screeningen af indkomne trafiksikkerhedsforslag fremlægger administrationen sit forslag til prioritering.

Beslutningsproceduren vedrørende prioritering af trafiksikkerhedsindsatsen har tidligere år fulgt en model, hvor udvalget først har drøftet indkomne forslag på et møde, inden der træffes endelig beslutning på et af de efterfølgende møder. Der lægges op til samme proces i 2024.

Ved vurderingen af de indkomne trafiksikkerhedsforslag anvender administrationen et screeningsværktøj baseret på forskellige temaer, herunder uheld, hastighed, tryghed, skoleveje og oversigtsforhold. Formålet med dette screeningsværktøj er at vurdere hvert forslags indflydelse på trafiksikkerheden og sikre ensartethed i bedømmelsen af de henvendelser, der modtages vedrørende trafiksikkerhed.

[adresse] udgør en overordnet rettesnor. For flere trafiksikkerhedsforslag skal data derfor analyseres nærmere. Der kan være enkelte trafiksikkerhedsforslag, der har fået en relativt høj "score" i værktøjet, men som ikke foreslås prioriteret. Det kan hænge sammen med typen af uheld, der er registreret, eller lignende.

I Bilag 1 findes en samlet liste over alle de screenede projekter. De projekter, der er markeret med grøn farve, anbefales prioriteret i løbet af 2024. Yderligere detaljer om de anbefalede projekter findes i Bilag 2.

I løbet af året kan der forekomme ændringer i de planer, der danner grundlag for prioriteringen af anbefalede trafiksikkerhedsprojekter for 2024. For at imødekomme disse ændringer er der anbefalet optioner for et samlet beløb, der overstiger den tildelte anlægsbevilling. Optionerne giver administrationen en vis fleksibilitet, så den samlede anlægsbevilling kan anvendes til trafiksikkerhedsprojekter i kommunen i løbet af 2024.

## Økonomiske konsekvenser

Ingen økonomiske konsekvenser.